— <b>Käsurea argumendid rakenduse käivitamisel</b>

<big>K</big>äivitamisel argumendiga <tt>-v</tt> või <tt>--version</tt> kuvatakse Kickshaw praegune versioon. Argumendid <tt>-h</tt> ja <tt>--help</tt> on mõeldud selleks, et esitada kirjeldust, kuidas seda vihjeakent kasutada, millele järgneb nimekiri aktsepteeritud argumentidest.

— <b>Kickshaw poolt loodud failid</b>

<b>Püsivad</b>

Kickshaw loob oma seadistuste faili nimega <tt>.kickshawrc</tt>, mis asub kasutaja kodukataloogis.

<b>Ajutised</b>

Iga redigeerimise korral luuakse undo ehk tagasivõtmise fail kataloogis <tt>/tmp/kickshaw.XXXXXX</tt> (X-id on tähtede ja numbrite asendajad). Kui programm lõpetatakse ootamatult, jääb kaust alles, kuid see ei tohiks muret valmistada, kuna see sisaldab ainult väikeseid faile ja tavaliselt kustutatakse see automaatselt hiljemalt järgmise taaskäivitamise ajal.

Kickshaw loob ka autosave ehk automaatse salvestuse faili kodukataloogis nimega <tt>.kickshaw_autosave</tt>. See uuendatakse pärast iga redigeerimist ja kustutatakse, kui programm suletakse. Kui Kickshaw on peatatud ebatavaliselt, küsitakse järgmisel programmistardi korral kasutajalt, kas taastada menüü autosalvestusest või kustutada autosalvestus.